University of Rochester

University of Rochester er et amerikansk, privat forskningsuniversitet i Rochester i New York. Universitet tilbyr en rekke akademiske grader opp til doktorgrad gjennom seks skoler og ulike tverrfaglige programmer. Universitet er hjem for en rekke skoler og programmer, blant annet Eastman School of Music, det eldste optiske program i USA, og tyve framragende programmer innenfor politisk vitenskap og økonomiske fag. Universitet tar inn rundt 4 600 studenter for lavere grader og 3 900 studenter for høyere grader. Universitetet i Rochester, sammen med dets tilsluttete Strong Health System, er den største arbeidsgiveren i det større området Rochester, og sjette største arbeidsgiveren i delstaten New York. Universitet har også hatt flere vinnere av Pulitzer- og Nobelpriser.

Eastman School of Music er et musikkonservatorium underlagt universitetet, og grunnlagt i 1921. Det har om lag 900 studenter, hvorav ca 400 på høyere grads studier. Skolen ble grunnlagt av velgjøreren George Eastman, som grunnla Eastman Kodak Company. Skolens første rektor var den norske pianisten Alf Klingenberg. Hans etterfølger Howard Hanson innehadde rektorstillingen i fire tiår, og øvde stor innflytelse på skolen.

Historie 
Universitetet i Rochester ble opprettet i 1850 som baptiststøttet institusjon. Drivkraften for å opprette et høyere lærested kom hovedsakelig fra den lille byen Hamilton i New York, som har vært hjem for Colgate-universitet siden 1819. I 1848 planla Baptist Education Society å flytte Colgate, som da var kjent som Madison-universitet, til byen Rochester, men ble hindret av at det ble reist sak. Dissentere fra Colgates tillitsmannsstyre, fakulteter og studenter grunnla Universitetet i Rochester, mottok et charter fra Delstatsuniversitet i New York den 31. januar 1850. Kurs ble igangsatt i november, og med rundt 60 studenter som ble innskrevet, inkludert 28 som ble overført fra Madison.

Universitetsområdet var opprinnelig i sentrum av Rochester i bygningen United States Hotel som lå i Buffalo Street i nærheten av Elizabeth Street som i dag er West Main Street i nærheten av overgangen I-490. I 1853 ble universitetsområdet flyttet østover til det som da var et forstadsområde og som i dag kalles University Avenue. Forretningsmannen og kongressmedlemmet Azariah Boody donerte 32 000 kvadratmeter land til det nye universitetsområdet, og universitet kjøpte ytterligere 69 000 kvadratmeter fra ham. Universitet ble på dette stedet fram til det nåværende River Campus ble bygget i 1930, og universitet eier fortsatt en liten del av universitetsområdet ved University Avenue hvor dagens universitseide kunstgalleri, Memorial Art Gallery, ligger.

De første kvinnelige studenter ble akseptert i 1900, et resultat av anstrengelsene til Susan B. Anthony og Helen Barrett Montgomery. I løpet av 1890-tallet tok en rekke kvinner kurs ved lærestedet som «besøkende», men ble ikke offisielt innskrevet ved universitet. President David Jayne Hill tillot den første kvinnelige studenten, Helen E. Wilkinson, som ordinær student, skjønt hun fikk ikke lov til matrikulere eller studere til en akademisk grad. 33 kvinner ble innskrevet i det første kullet som tillot kvinner i 1900. Ella S. Wilcoxen var den første som mottok en akademisk grad, det skjedde i 1901. Da River Campus ble fullført i 1930 flyttet de mannlige studentene dit mens de kvinnelige studentene beholdt de gamle bygningene ved University Avenue fram til 1955.

Betydelig vekst skjedde under lederskapet til Rush Rhees i årene 1900-1935. I løpet av denne tiden ble oppfinneren George Eastman, skuespilleren Edward Norton, og Michael He betydelige bidragsytere, og ga mer enn 50 millioner dollar til universitet. Den første doktorgrad ble gitt i 1925. I 1955 ble de adskilte fakulteter for kvinner og menn slått sammen til The Collage. I 1958 ble tre nye skoler opprettet for ingeniørvitenskap, forretningsadministrasjon og utdannelse.

I 1995 kunngjorde universitetets president Thomas H. Jackson opprettelsen av en «renessanseplan» for The Collage som blant annet reduserte inntaket av antallet studenter og opprettet en mer selektiv prosess for inntak. Planen reviderte også fagkretsen for førsteårsstudenter betydelig og opprettet det nåværende systemet med kun ett påkrevd kurs og kun noe få andre krav, kjent som «klyngene».

Referanser

Eksterne lenker 
 

 
Utdanningsinstitusjoner etablert i 1850
1850 i USA
Monroe County (New York)